Erlend Hammer

Erlend Hammer (født 23. januar 1978) er en norsk kunsthistoriker. Han har hatt flere verv som kurator, samt flere oppdrag som kunstkritiker. Hammer var 2010 - 2012 kunstskribent for dagsavisen Dagbladet og stedfortredende redaktør av Kunstkritikk.no i 2012. I 2013 kuraterte han biennalen Momentum i Moss sammen med den svensk-norske kuratoren Power Ekroth. 
Hammer tok hovedfagseksamen i kunsthistorie i 2005 ved Universitetet i Bergen med avhandlingen Hosted/visited : two perspectives on La Monte Young & Marian Zazeela's Dream House. Han har gjennomført Skapende Kuratorpraksis fra Kunsthøgskolen i Bergen.
Han er doktorgradsstudent og stipendiat ved UIB.Fra 2005 til 2008 virket Erlend Hammer som kunstkritiker, tekstene hans ble hovedsakelig publisert i kunstkritikk.no, samt fagbladet Billedkunst, der han primært skrev artikler innen feltene lyd- og performance-kunst.Som kurator har han arbeidet med Field med Mike Harding, Lasse Marhaug og Jana Winderen som  var en utendørskonsert  med sauer i  Bergen. Hammer har også vært kurator for oppsetninger under Boralis festivalen og for Lydgalleriet på Landmark.
Et av Hammers tidlige kuratoriske prosjekter var «Kunst i det private rom». Dette var en serie med utstillinger som var utilgjengelig for et generelt publikum, man fikk adgang kun gjennom privat invitasjon. Disse utstillingene er heller ikke dokumentert, kunstnerne fikk ikke anledning til å føre dem opp på sine CVer og eksisterer for ettertiden kun som rykter og urbane vandrehistorier. Den eneste offentlige dokumentasjon på at prosjektet har eksistert er midlene han fikk fra Norsk kulturråd i 2007.Erlend Hammer har mottatt stipend blant annet fra Ny Musikk.  Han har også hatt opphold på Det norske institutt i Roma finansiert av reisestipend.


== Kurator ==
2013: «Momentum7» (Matthew Antezzo, Per Christian Brown, Paolo Chiasera, Ane Graff, Mai Hofstad Gunnes, Knut Henrik Henriksen, Ane Mette Hol, Victor Lind, Jared Madere, Bjarne Melgaard, Sex Tags, Eve K. Tremblay, Lars Monrad Vaage, Charlotte Wankel, Sverre Wyller), Momentum, Moss
2012: «Baby Snakes Hatching. Ruins. (enpersonsutstilling Mai Hofstad Gunnes) Ruins» UKS, Oslo
2011: «Oh how time flies» (Matthew Antezzo, Paolo Chiasera, Mai Hofstad Gunnes, Ane Mette Hol og Eve K. Tremblay) Bergen Kunsthall, Bergen
2009: «Kuratert av Erlend Hammer» Hordaland Kunstsenter, Bergen
2009: «Bunnies, It Must Be Bunnies» (Heman Chong, Jan Christensen, Ane Graff, Allen Grubesic, Mai Hofstad Gunnes, Børre Sæthre, Eve K. Tremblay og Lars Monrad Vaage), LAUTOM contemporary, Oslo
2008: «HOLIDAY IN ARCADIA» (Catherine Bolduc, Jean Carn & Larry Levan, Mai Hofstad Gunnes & Ryuichi Sakamoto, Bjørn-Kowalski Hansen, Kristin Nordhøy, Martin Skauen, Sex Tags, Øystein Aasan), Lydgalleriet, Bergen
2007: «Field» (Mike Harding, Lasse Marhaug, Jana Winderen),  utendørskonsert  med sauer, Bergen.
2007: Ghost Work, Lars Morell, Borealis festival, Bergen offentlig bibliotek
2007: Penn, Janicke Schønning, Borealis festival, Logen Teater, Bergen
2006: Gruppeutstilling: Høstlyd exhibition (Arne Bakke, Atle Selnes Nilsen, Sandra Truté, Gunnar Innvær), Lydgalleriet, Bergen
2006: Høstlyd concert series (Charles Curtis, Brandon LaBelle, Leif Elggren), Lydgalleriet/Landmark, Bergen
2005: Kunstmuzak Inc. Group Exhibition: Vertikale øyebliikk/ lineære forløp (Maia Urstad, Bjørnar Habbestad, Jørgen Larsson, Jana Winderen, Leif Inge) Lydgalleriet/ Landmark,


== Publikasjoner ==
Samlede kunstkritikker, (forord av Ina Blom, Jon Refsdal Moe og Johanne Nordby Wernø.) Ctrl+Z Publishing, 2008. ISBN 978-82-92817-06-3.
m² og tid – når solen treffer huset samtidig som det ringer på døra , (medforfatter: Anne Szefer Karlsen). 2007. ISBN 978-82-992451-4-2


== Referanser ==


== Eksterne lenker ==
(no) Erlend Hammer hos Sceneweb